b'\n_START_ARTICLE_\nNekonferenca\n_START_PARAGRAPH_\nNekonferenca je konferenca, pri kateri vsebino in vodenje sre\xc4\x8danja dolo\xc4\x8dajo udele\xc5\xbeenci, obi\xc4\x8dajno za vsak dan posebej, torej je ne dolo\xc4\x8dajo organizatorji \xc5\xbee pred samim dogodkom. Tehnika odprtega prostora je najbolj pogosta metoda izvajanja nekonference. Udele\xc5\xbeenci nekonference lahko pred samim dogodkom na spletnih straneh, ki jih postavijo organizatorji, predlagajo teme, ki jih \xc5\xbeelijo predstaviti ali pa bi \xc5\xbeeleli, da jih predstavijo drugi. Na spletnih straneh je lahko razviden tudi seznam udele\xc5\xbeencev.\n_START_SECTION_\nZgodovina\n_START_PARAGRAPH_\nTermin nekonferenca se je prvi\xc4\x8d pojavil v napovedi vsakoletne konference razvijalcev XML leta 1998. Lenn Pryor je izraz uporabil, ko je govoril o BloggerCon , \xc5\xa1e bolj pa je izraz med ljudi raz\xc5\xa1iril Dave Winer, organizator BloggerCon, v recenziji aprila 2004.\n_START_SECTION_\nMetoda\n_START_PARAGRAPH_\nNa za\xc4\x8detku dogodka organizatorji predstavijo namen sre\xc4\x8danja in splo\xc5\xa1na pravila, in sicer za\xc4\x8detek in konec sre\xc4\x8danja, odmore, potek sre\xc4\x8danja itd._NEWLINE_Eno izmed temeljnih pravil nekonference je zakon dveh nog: Oseba, ki ne u\xc4\x8di in ne sodeluje v skupinski diskusiji se mora udele\xc5\xbeiti druge nekonference.'